Diari Oficial de la Generalitat Valenciana


Sumari del DOGV 5193, del 07-02-2006 (2006/1282)

RESOLUCIÓ d'1 de febrer de 2006, de la Direcció General d'Administració Autonòmica, per la qual es convoca els aspirants que han superat les proves selectives d'accés al grup A, sector administració especial, metges, Convocatòria 41/1999, per a l'elecció de destinació.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1282


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ d'1 de febrer de 2006, de la Direcció General d'Administració Autonòmica, per la qual es convoca els aspirants que han superat les proves selectives d'accés al grup A, sector administració especial, metges, Convocatòria 41/1999, per a l'elecció de destinació. [2006/A1282]  
Per la Resolució de 2 de febrer de 2005, del conseller de Justícia i Administracions Públiques (DOGV núm. 4.947, de 16 de febrer del 2005), es va publicar la relació d'aspirants aprovats, per orde de puntuació, de les proves selectives d'accés al grup A, sector administració especial, metges, pel torn d'accés lliure, Convocatòria 41/1999, modalitats de medicina assistencial i administració sanitària.  
I segons el que disposa l'article 9.1 del Text Refós de la Llei de la Funció Pública Valenciana, l'ingrés en la funció pública es produirà mitjançant un nomenament conferit per l'òrgan competent, després d'un concurs en què el personal aspirant obtinga una destinació elegida entre els llocs de treball oferits, d'acord amb l'orde que haguera obtingut després de superar les proves corresponents.  
La base vuitena de la Resolució de 23 de febrer de 2005, de la Direcció General d'Administració Autonòmica, per la qual es convoca el concurs de mèrits número 27/2005, per a la provisió de llocs de treball de naturalesa funcionarial, sector administració especial, grup A, metges (DOGV núm. 4.955, de 28 de febrer de 2005), prescriu la celebració d'una acte únic per a l'elecció de destinació dels aspirants seleccionats en l'esmentat procés selectiu.  
Vista la relació de llocs que han quedat deserts en la resolució del precitat concurs de mèrits i verificada per la Direcció General d'Administració Autonòmica, segons el que preveu l'esmentada base vuitena de la convocatòria 27/2005, la situació dels llocs resultants que han deixat vacants el personal participant en aquest concurs.  
Vist l'informe de data 13 de gener de 2006, de la Sotssecretaria de la Conselleria de Sanitat, en què s'especifiquen els llocs de treball que han deixat vacants el personal participant d'institucions sanitàries, amb expressió de les dades relatives a la seua denominació, classificació i localització.  
I fent ús de les competències que em són atribuïdes en virtut del que disposa l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Convocar el personal allistat en l'annex I, modalitat medicina assistencial, per a l'elecció de destinació, en acte obligatori, presencial i únic, el dia 13 de febrer de 2006, a les 12.00 hores, al saló d'actes de la Conselleria de Cultura, Educació i Esport, avinguda de Campanar, 32, de València.  
Segon  
Convocar el personal allistat en l'annex II, modalitat administració sanitària, per a l'elecció de destinació, en acte obligatori, presencial i únic, el dia 13 de febrer de 2006, a les 13.00 hores, al saló d'actes de la Conselleria de Cultura, Educació i Esport, avinguda Campanar, 32, de València.  
Tercer  
En la resolució per la qual s'adjudiquen destinacions, com a conseqüència del present procés, s'indicarà la data de les preses de possessió i cessament que es deriven.  
Quart  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar un recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 1 de febrer de 2006.. El director general d'Administració Autonòmica: Miguel Antonio Crespo Marzal.